CELEX: 32011R0157
Language: ro
Date: 2011-02-21 00:00:00
Title: Regulamentul (UE) nr. 157/2011 al Comisiei din 21 februarie 2011 de modificare a Regulamentului (CE) nr. 884/2006 de stabilire a normelor de aplicare a Regulamentului (CE) nr. 1290/2005 al Consiliului în ceea ce privește finanțarea cheltuielilor de intervenție efectuate în cadrul operațiunilor de depozitare publică

22.2.2011   
            
            
               RO
            
            
               Jurnalul Oficial al Uniunii Europene
            
            
               L 47/1
            
         REGULAMENTUL (UE) NR. 157/2011 AL COMISIEI
   din 21 februarie 2011
   de modificare a Regulamentului (CE) nr. 884/2006 de stabilire a normelor de aplicare a Regulamentului (CE) nr. 1290/2005 al Consiliului în ceea ce privește finanțarea cheltuielilor de intervenție efectuate în cadrul operațiunilor de depozitare publică
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolul 42,
   întrucât:
   
               (1)
            
            
               În conformitate cu articolul 4 alineatul (1) litera (b) din Regulamentul (CE) nr. 884/2006 al Comisiei (2), cheltuielile pentru operațiunile fizice ce rezultă din achiziționarea, vânzarea sau orice alte forme de transfer de produse sunt finanțate de Fondul european de garantare agricolă (FEGA) pe baza sumelor standard uniforme. De asemenea, în conformitate cu articolul 4 alineatul (1) litera (c) din respectivul regulament, cheltuielile pentru operațiunile fizice care nu sunt în mod necesar legate de achiziționarea, vânzarea sau orice alte forme de transfer de produse sunt finanțate de FEGA pe baza sumelor standard sau nonstandard.
            
         
               (2)
            
            
               Din motive de claritate, este necesar să se specifice la articolul 4 alineatul (1) din Regulamentul (CE) nr. 884/2006 că în cheltuielile finanțate de FEGA pot fi incluse costuri rezultate din transportul pe teritoriul statului membru ori în afara acestuia sau din export, în anumite condiții. Finanțarea cheltuielilor respective trebuie să fie aprobată în conformitate cu procedura prevăzută la articolul 195 alineatul (2) din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (3).
            
         
               (3)
            
            
               Prin urmare, Regulamentul (CE) nr. 884/2006 trebuie modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului pentru fondurile agricole,
            
         ADOPTĂ PREZENTUL REGULAMENT:
   Articolul 1
   La articolul 4 alineatul (1) din Regulamentul (CE) nr. 884/2006, se adaugă următoarea literă (ca) după litera (c):
   
               „(ca)
            
            
               cheltuielile rezultate din transportul pe teritoriul statului membru ori în afara acestuia sau din export, pe baza sumelor standard sau nonstandard, aprobate în conformitate cu procedura prevăzută la articolul 195 alineatul (2) din Regulamentul (CE) nr. 1234/2007;”
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 209, 11.8.2005, p. 1.
   
      (2)  JO L 171, 23.6.2006, p. 35.
   
      (3)  JO L 299, 16.11.2007, p. 1.